title: Neuvoston täytäntöönpanoasetus (EU) N:o 505/2011, annettu 23 päivänä toukokuuta 2011 , presidentti Lukašenkaan ja tiettyihin Valko-Venäjän virkamiehiin kohdistuvista rajoittavista toimenpiteistä annetun asetuksen (EY) N:o 765/2006 täytäntöönpanosta

text:
               24.5.2011

               FI

               Euroopan unionin virallinen lehti

               L 136/48

         NEUVOSTON TÄYTÄNTÖÖNPANOASETUS (EU) N:o 505/2011,
   annettu 23 päivänä toukokuuta 2011,
   presidentti Lukašenkaan ja tiettyihin Valko-Venäjän virkamiehiin kohdistuvista rajoittavista toimenpiteistä annetun asetuksen (EY) N:o 765/2006 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon presidentti Lukašenkaan ja tiettyihin Valko-Venäjän virkamiehiin kohdistuvista rajoittavista toimenpiteistä 18 päivänä toukokuuta 2006 annetun neuvoston asetuksen (EY) N:o 765/2006 (1) ja erityisesti sen 8 a artiklan 1 kohdan,
   sekä katsoo seuraavaa:

               (1)

               Neuvosto antoi 18 päivänä toukokuuta 2006 asetuksen (EY) N:o 765/2006 presidentti Lukašenkaan ja tiettyihin Valko-Venäjän virkamiehiin kohdistuvista rajoittavista toimenpiteistä.

               (2)

               Valko-Venäjän tilanteen vakavuus huomioon ottaen sekä tiettyihin Valko-Venäjän virkamiehiin kohdistettavista rajoittavista toimenpiteistä annetun päätöksen 2010/639/YUTP täytäntöönpanosta 23 päivänä toukokuuta 2011 annetun neuvoston täytäntöönpanopäätöksen 2011/301/YUTP mukaisesti (2) uusia henkilöitä olisi lisättävä asetuksen (EY) N:o 765/2006 liitteessä I A olevaan luetteloon henkilöistä, joihin sovelletaan rajoittavia toimenpiteitä,

         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteessä luetellut henkilöt asetuksen (EY) N:o 765/2006 liitteessä I A olevaan luetteloon.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä toukokuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 134, 20.5.2006, s. 1.

      (2)  Katso tämän virallisen lehden sivu 87.

      LIITE

         1 ARTIKLASSA TARKOITETUT HENKILÖT

                  Nimi
                  transkriptio valkovenäjän kielestä
                  transkriptio venäjän kielestä
                  [suomen kielen mukainen transkriptio]

                  Nimi (valkovenä-jäksi)

                  Nimi (venäjäksi)

                  Syntymä-paikka ja -aika

                  Asema

                  1.

                  Shykarou, Uladzislau
                  [Šykarou, Uladislau]
                  Shikarov, Vladislav
                  [Šikarov, Vladislav]

                  Шыкароў Уладзiслаў

                  Шикаров Владислав

                  Vitebskin Železnodorožnyi-alueen tuomioistuimen tuomari. Hän tuomitsi useita mielenosoittajia muutoksenhakuoikeudenkäynnin aikana, vaikka ensimmäisen oikeusasteen tuomioistuin ei ollut todennut heitä syyllisiksi.

                  2.

                  Merkul, Natallia Viktarauna
                  [Merkul, Natallja Viktarauva]
                  Merkul, Natalia Viktorovna
                  (Merkul, Natalya Viktorovna)
                  [Merkul, Natalja Viktorovna]

                  Меркуль Наталля Вiктараўна

                  Меркуль Наталья Викторовна

                  Syntymäaika:
                  13.11.1964

                  Talkovin kaupungin Puhovitši-alueen toisen asteen koulun johtaja. Hän erotti 27.1. 2011 koulun erittäin arvostetun opettajan Natalja Iljinitšin tämän poliittisten näkemysten vuoksi ja koska tämä oli osallistunut tapahtumiin 19.12.2010.

                  3.

                  Akulich, Sviatlana Rastsislavauna
                  [Akulitš, Svjatlana Raststislavauna]
                  Okulich, Svetlana Rostislavovna
                  [Okulitš, Svetlana Rostislavovna]

                  Акулiч Святлана Расцiславаўна

                  Окулич Светлана Ростиславовна

                  Syntymäaika:
                  27.8.1948 tai 1949

                  Puhovitši-alueen tuomioistuimen tuomari. Hän hylkäsi lain vastaisesti Natalja Iljinitšin pyynnön, että tämä saisi takaisin opettajan asemansa Talkovin kaupungin toisen asteen koulussa.

                  4.

                  Pykina, Natallia
                  [Pykina, Natallja]
                  Pykina, Natalia
                  (Pykina, Natalya)
                  [Pykina, Natalja]

                  Пыкiна Наталля

                  Пыкина Наталья

                  Partizanski-alueen tuomioistuimen tuomari. Hän toimi tuomarina Lihovidin asiassa. Hän tuomitsi ”Vapausliikkeen” (”The Movement for Freedom”) aktivistin Lihovidin kolmen ja puolen vuoden ehdottomaan vankeuteen.

                  5.

                  Mazouka, Siarhei
                  [Mazouka, Sjarhei]
                  Mazovka, Sergei (Mazovko, Sergey)
                  [Mazovka, Sergei/Mazovko, Sergei]

                  Мазоўка Сяргей

                  Мазовка Сергей/Мазовко Сергей

                  Syyttäjä asiassa Daškevitš-Lobov. ”Nuorisorintaman” (”Young Front”) aktivistit Dmitri Daškevitš ja Eduard Lobov tuomittiin ”huliganismista” usean vuoden vankeusrangaistukseen. Tuomion todellinen syy oli, että molemmat olivat osallistuneet aktiivisesti vaalikampanjaan joulukuussa 2010 tukien yhtä opposition ehdokkaista.

                  6.

                  Aliaksandrau, Dzmitry Piatrovich
                  [Aljaksandrau, Dzmitryi Pjatrovitš]
                  Aleksandrov, Dmitri Petrovich
                  [Aleksandrov, Dmitri Petrovitš]

                  Аляксандраў Дзмiтрый Пятровiч

                  Александров Дмитрий Петрович

                  Korkeimman taloustuomioistuimen tuomari. Hän piti voimassa riippumattoman radiokanavan ”Autoradio” lähetyskiellon. ”Autoradio” asetettiin lähetyskieltoon sillä perusteella, että se oli ”lähettänyt kehotuksia joukkolevottomuuksiin vaalikampanjan aikana joulukuussa 2010”. Voimassa olevan sopimuksen perusteella radiokanavalla lähetettiin opposition ehdokkaan Sannikovin vaaliohjelmaa, jonka mukaan ”tulevaisuudesta ei päätetä keittiöissä, vaan aukioilla”.

                  7.

                  Vakulchyk, Valery
                  [Vakultšik, Valeryi]
                  Vakulchik, Valeri
                  [Vakultšik, Valeri]

                  Вакульчык Валерый

                  Вакульчик Валерий

                  Presidentin kanslian analyyttisen keskuksen johtaja. Hänen vastuullaan on televiestintä mukaan lukien eri viestintäkanavien, esimerkiksi internetin, seuranta, suodatus, salakuuntelu, valvonta ja toimintaan puuttuminen.

                  8.

                  Chatviartkova, Natallia
                  [Tšatvjartkova, Natallja]
                  Chetvertkova, Natalia
                  (Chetvertkova, Natalya)
                  [Tšetvertkova, Natalja]

                  Чатвярткова Наталля

                  Четверткова Наталья

                  Minskin Partizanski-alueen tuomioistuimen tuomari. Toimi oikeudenkäynneissä entistä presidenttiehdokasta Andrei Sannikovia sekä kansalaisyhteiskunnan aktivisteja Ilja Vasiljevitšia, Fjodor Mirzojanovia, Oleg Gnedtšikia ja Vladimir Jerjomenokia vastaan. Hänen tapansa käsitellä oikeusjuttuja oli selvästi rikosoikeudellista menettelyä koskevan lain vastainen. Hän hyväksyi sellaiset todisteet ja todistajanlausunnot, jotka eivät liittyneet syytettyihin henkilöihin, käytettäväksi heitä vastaan.

                  9.

                  Bulash, Ala
                  [Bulaš, Ala]
                  Bulash, Alla
                  [Bulaš, Alla]

                  Булаш Ала

                  Булаш Алла

                  Minskin Oktjabrski- (Kastritšnitski-)alueen tuomioistuimen tuomari. Toimi oikeudenkäynneissä Pavel Vinogradovia, Dmitri Drozdia, Ales Kirkevitšia, Andrei Protasenia ja Vladimir Homitšenkoa vastaan. Hänen tapansa käsitellä oikeusjuttuja oli selvästi rikosoikeudellista menettelyä koskevan lain vastainen. Hän hyväksyi sellaiset todisteet ja todistajanlausunnot, jotka eivät liittyneet syytettyihin henkilöihin, käytettäväksi heitä vastaan.

                  10.

                  Barovski Aliaksandr Genadzevich
                  [Barouski, Aljaksandr Genadzevitš]
                  Borovski Aleksandr Gennadievich
                  [Borovski, Aleksandr Gennadievitš]

                  Бароўскi Аляксандр Генадзевiч

                  Боровский Александр Геннадиевич

                  Minskin Oktjabrski- (Kastritšnitski-)alueen tuomioistuimen virallinen syyttäjä. Toimi oikeudenkäynneissä Pavel Vinogradovia, Dmitri Drozdia, Ales Kirkevitšia ja Vladimir Homitšenkoa vastaan. Hänen esittämänsä syytteet olivat selvästi ja välittömästi poliittisesti motivoituja ja selvästi rikosoikeudellista menettelyä koskevan lain vastaisia. Ne perustuivat 19.12.2010 sattuneiden tapahtumien väärään luokitteluun, jota todisteet, näyttö ja todistajanlausunnot eivät tukeneet.

                  11.

                  Simanouski Dmitri Valerevich
                  [Simanouski, Dmitryi Valerjevitš]
                  Simanovski Dmitri Valerievich
                  [Simanovski, Dmitri Valerievitš]

                  Сiманоўскi Дмiтрый Валер'евiч

                  Симановский Дмитрий Валериевич

                  Minskin Pervomaiski-alueen tuomioistuimen virallinen syyttäjä. Toimi oikeudenkäynnissä Dmitri Bondarenkoa vastaan. Hänen esittämänsä syytteet olivat selvästi ja välittömästi poliittisesti motivoituja ja selvästi rikosoikeudellista menettelyä koskevan lain vastaisia. Ne perustuivat 19.12.2010 sattuneiden tapahtumien väärään luokitteluun, jota todisteet, näyttö ja todistajanlausunnot eivät tukeneet

                  12.

                  Brysina, Zhanna
                  [Brysina, Žanna]
                  Brysina, Zhanna
                  (Brisina, Zhanna)
                  [Brysina, Žanna/[Brisina, Žanna]]

                  Брысiна Жанна

                  Брысина Жанна/Брисина Жанна

                  Minskin Zavodskoi-alueen tuomioistuimen tuomari. Toimi oikeudenkäynneissä huomattavia kansalaisyhteiskunnan edustajia Irina Halipia, Sergei Martselevia ja Pavel Severinetsia vastaan. Hänen tapansa käsitellä oikeusjuttuja oli selvästi rikosoikeudellista menettelyä koskevan lain vastainen. Hän hyväksyi sellaiset todisteet ja todistajanlausunnot, jotka eivät liittyneet syytettyihin henkilöihin, käytettäväksi heitä vastaan.

                  13.

                  Zhukovski, Sergei Konstantynovych
                  [Žukouski, Sjarhei Kanstantsinavitš]
                  [Žukovski, Sergei Konstantinovitš]

                  Жукоўскi Сяргей Канстанцiнавiч

                  Жуковский, Сергей Константинович

                  Minskin Zavodskoi-alueen tuomioistuimen virallinen syyttäjä. Toimi oikeudenkäynneissä huomattavia kansalaisyhteiskunnan edustajia Irina Halipia, Sergei Martselevia ja Pavel Severinetsia vastaan. Hänen esittämänsä syytteet olivat selvästi ja välittömästi poliittisesti motivoituja ja selvästi rikosoikeudellista menettelyä koskevan lain vastaisia. Ne perustuivat 19.12.2010 sattuneiden tapahtumien väärään luokitteluun, jota todisteet, näyttö ja todistajanlausunnot eivät tukeneet.